Din datele centralizate ale ministerului, până la 6 iulie, 13,8 milioane de lei erau destinați manifestărilor din categoria Festivaluri, gale, manifestări cultural-artistice de anvergură, în vreme ce 13,5 milioane au fost destinați construcției sau reabilitării de monumente în întreaga țară.







În topul finanțării pentru Centenar a autorităților locale este județul Iași, care primește 8.025.000 de lei pentru 17 proiecte din cele 40 depuse până în iulie.







Între „lucrările” cele mai costisitoare figurează amplasarea unui drapel care să se vadă din orice punct al Iașului. „Necesitatea și oportunitatea investiției” de 540.000 de lei este justificată de autorități prin faptul că „anul 2018 va fi un an jubiliar”. „Municipiul Iași își propune să marcheze acest eveniment prin ridicarea unui catarg de steag tricolor, amplasat într-un punct care să asigure vizibilitatea din toate punctele orașului”, se arată în descrierea proiectului.







Tot pentru Iași sunt alocați 150.000 de lei pentru o ședință solemnă a Parlamentului. „În memoria și pentru cinstirea celor 100 de ani de la Marea Unire, eveniment la care Iașiul a jucat un rol foarte important, realizarea unui astfel de proiect poate atinge valoarea de moment istoric”, se arată în descrierea evenimentului la care, pe lângă parlamentari, ar trebui să participe reprezentanții Guvernului, Președinției, administrației Republicii Moldova și ai Casei Regale.







Cu 4,82 de milioane pentru Centenar, Maramureșul este pe locul doi al finanțărilor, pentru 20 de proiecte din 114 depuse. Aproape 10% din acești bani, respectiv 400.000 de lei, sunt destinați evenimentului „100 de baloane pentru România”, depus de Consiliul Județean Maramureș, care face o confuzie în descrierea proiectului susținând că, la anul, România va prelua președinția Comisiei Europene, nu a Consiliului UE.







Potrivit documentației depuse cele 100 de baloane cu aer cald vizează transmiterea unui „onest și asumat mesaj despre pace și bucurie”.







„Ne apropiem de momentul în care România va prelua pentru prima dată Președenția Comisiei Europene, este un moment unic să trimitem un mesaj vizibil mediatic: Centenarul României coincide cu 100 de ani de la sfârșitul Primului Război Mondial, un eveniment cu o încărcătură spirituală puternică pentru întreaga Europă. Propunem celebrarea tuturor eroilor Europei concomitent cu Centenarul României cu un salut de 100 de baloane cu aer cald reprezentând fiecare țară din Europa și mai departe o întâlnire memorabilă cu un onest și asumat mesaj despre pace și bucurie”, este descrierea pe scurt a proiectului transmis la Ministerul Culturii.

Consultă aici lista proiecte aprobate (I)



Consultă aici lista proiecte aprobate (II)



Consultă aici lista proiecte aprobate (III)



Consultă aici lista proiecte aprobate (IV)



Consultă aici lista proiecte aprobate (V)



Consultă aici lista proiecte aprobate (VI)



Lista monumentelor pentru construcția sau reabilitarea cărora s-a primit finanțare până la data de 6 iulie (lei)*

Statuie Ion Arion, Teiuș, Alba – 30.000

Statuie Iuliu Maniu, recondiționare, Alba Iulia, Alba – 40.000

Monumentul Eroilor, Vidra, Alba – 45.000

Bust Ferdinand, Lipova, Arad – 45.000

Monument eroi, Bascov, Argeș – 200.000

Bust IC Brătianu, Ștefănești, Argeș – 10.300

Realizare monument tip bust General Eremia Grigorescu, Moinești - 50.000

Amplasarea și dezvelirea statuii ecvestre a Regelui Ferdinand în municipiul Oradea - 45.0000

Reabilitare "Monument Ostașul Român în Atac" – 100.000

Reabilitare "Monumentul Eroilor", localitatea Ibănești - 32000

Modernizare și reabilitare - Monument al Eroilor - Maghera, comuna Vârfu Câmpului, județul Botoșani – 114.000

Restaurarea Obeliscului ”Vlăsinești - 550 - Istorie și Contemporaneitate” - 23. 000

Restaurare Grup statuar „Compania de mitraliere Maior Ignat în atac” - 113.000

Monument închinat împlinirii a 100 de ani de la Marea Unire de la 1918, Todirani, Botoșani – 181.000

Construire Monumentul Eroilor - comuna Concești, județul Botoșani – 133.000

Construire ansamblu monumental „Aniversare Centenar România” - 126.000

„Statuia bustului scriitorului Vasile Voiculescu”, Buzău – 123. 000

„Construire monument de for public - Statuie Alexandru Marghiloman, municipiul Buzău”- 333.000

Ridicarea Monumentului Eroilor, pentru cinstirea memoriei felecanilor care s-au jertfit în cele două Războaie Mondiale, Cluj - 150.000

"Personalităţi ale Unirii din 1918 - preot Gheorghe Cerbul" – bust bronz, Întorsura Buzăului, Covasna – 50. 000

Monumentul Eroilor din comuna Vârfuri, Dâmbovița – 88.000

Monumentul Eroilor Primăria comuna Vișina - Județul Dâmbovița – 45.000

„Monumentul Eroilor căzuți în războiul din 1913-1916-1918” Primăria sat Dănciulești - Județul Gorj – 45.000

„Monumentul Eroilor căzuți în cele Două Războaie”, sat Obârșia, Gorj - 15.000

Reabilitarea și modernizarea Monumentului Eroilor din Voșlăbeni, Comuna Voșlăbeni - Județul Harghita – 120.000

Monumentul reconcilierii istorice, Comuna Mihăileni - Județul Harghita – 368.000

Troița Unirii, Primăria Petrila - Județul Hunedoara – 50.000

Construire Monumentul Unirii, Primăria Fetești - Județul Ialomița – 500.000

Monumentul Eroilor Roșiori, Primăria Roșiori - Județul Ialomița – 150.000

”Iași - Capitala celor trei Uniri” - 1.000.000

Realizarea și amplasare copie statuie Regele Ferdinand I Întregitorul la Chișinău, Iasi – 1.000.000

Reabilitarea Monumentului Eroilor din Primul Război Mondial, Iasi – 2.000.000

Realizarea unui monument comemorativ pentru eroii căzuți în Primul Război Mondial, Primaria Oteleni, Iasi – 499.000

Reabilitarea Monumentului Eroilor de luptă în Primul Război Mondial, Iași - 49.000

Monument comemorativ pentru eroii căzuți în Primul Război Mondial în „Dealul Crucii” Primăria Lungani - Județul Iași – 499.000

Monument comemorativ dedicat Reginei Maria a României, Buftea, Ilfov – 500. 000

Restaurarea şi modernizarea Monumentului Eroilor în orașul Ulmeni, Maramureș – 141.000

Statuia lui Vasile Lucaciu, Baia Mare, Maramureș – 235.000

Statuia lui Alexiu Pocol, Baia Mare, Maramureș – 141.000

Monument Comemorare „Iuliu Maniu”, Baia Mare, Maramureș – 146.000

Monument în cinstea eroilor martiri, sat Fînațe, Mureș – 150.000

Reabilitare monumente istorice dedicate Eroilor din Primul Război Mondial și reabilitare zonă adiacentă, Urzica, Olt – 50.000

Bustul lui Ionel I.C. Brătianu, Bucov, Prahova – 32.000

Amplasarea și dezvelirea bustului marelui făuritor al Unirii, Pantelimon Halippa, Bucov, Prahova – 45.000

Amplasarea și dezvelirea bustului marelui făuritor al Unirii, Vasile Stroiescu, primul președinte al Parlamentului României Mari 1919, Bucov, Prahova - 45.000

Reabilitarea mormintelor și a operelor comemorative de război din județul Satu Mare(22 monumente) – 350.000

Cartea Prieteniei - Patrimoniu spiritual al conviețuirii multiseculare, Cehu Silvaniei - Județul Sălaj – 35.000

,,Reabilitarea monumentelor eroilor din satul, Cacica și Pîrteștii de Sus, comuna Cacica, județul Suceava” - 100.000

Amplasarea și dezvelirea bustului geografului francez Emmanuel de Martonne într-un scuar central din municipiul Oradea, Bihor – 150.000

Bustul lui Iuliu Hossu, Bistrțta – 60.000

Statuia Reginei Maria în orașul Eastwell, comitatul Kent (locul de naștere al Reginei), ICR - 65.0000

Bust din bronz Elie Miron Cristea - primul Patriarh al României Mari – 150.000

Reabilitare statuie ”Ecaterina Teodoroiu”, Brăila – 200.000

Monument destinat Eroilor Neamului din Primul și al Doilea Război Mondial, Rm. Valcea – 45.000

Monumentul Eroilor Mărişeni, Cluj - 60.000

Construire Monumentul Eroilor și amenajare teren comuna Cumpăna, județul Constanța – 320.000

Restaurare "Grupul Statuar al Regelui Ferdinand I, Reginei Maria, alături de Iuliu Maniu şi I.C. Brătianu" - 18.000

Bustul notarului Constantin Cojocaru, erou-martir din timpul Războiului de Întregire Națională, Negomir, Gorj – 30.000

Renovarea Monumentului Eroilor din Primul Război Mondial, Siminești, Harghita – 25.000

Renovarea Monumentului Eroilor 1918 din centrul satului Mărtiniș, Harghita – 50.000

Grup statuar reprezentând participanţii din comună la Marea Unire cu credinţional, Giulești, Maramureș – 85.000

Troița eroilor, Baia Sprie, Maramureș – 21.800

Monument ”Glorie veșnică eroilor noștri”, Satulung, Maramureș – 18.445

Reabilitarea Monumentului Eroilor, Seini, Maramureș – 50.000

Personalități marcante care au contribuit la edificarea României Mari - Iuliu Maniu, Vasile Goldiș, Gh. Pop de Băsești, Iuliu Hossu, Miron Cristea, Ștefan Cicio Pop, Rîciu, Mures – 161.000

Monumentul Eroilor, Sighișoara, Mureș – 50.359

Traseul memoriei iernuțene -Plăci comemorative pe casele celor 3 delegați iernuțeni, Iernut, Maramureș – 10.000

Troiță închinată Reginei Maria, Suverana României Mari, Tg Neamț, Neamț – 25.000

Ansamblul monumental al participanților la Marea Unire, Preot Pop Iustin și Econom Zbona Vasile din sat Gerta Mare, comuna Turț, satu Mare – 52.000

Monumentul Eroilor din cele Două Războaie Mondiale, comuna Moftin, Satu Mare - 50.000

Bustul preotului canonic Gheorghe Mureșan, Moftin, Satu Mare – 30.000

Monument dedicat Centenarului Marii Uniri 1918-2018, Botiz, Satu Mare – 75.000

Troiță în memoria eroilor din comuna Sucevița căzuți în cele Două Războaie Mondiale, Sucevțta, Suceava – 100.000





Până la începutul lui august, 519 proiecte ale ministerelor, instituțiilor publice și autorităților locale au primit finanțare.